**Borut Maček** (født 11. juni 1966 i Šmartno ob Paki) er en slovensk tidligere håndballspiller, som siden 2014 har vært landslagssjef for det iranske herrelandslaget.

Karriere
--------

### Spillerkarriere

Maček spilte i løpet av sin tid som håndballspiller for klubber i Slovenia, Jugoslavia, Portugal og Østerrike.

### Trenerkarriere

Etter å ha avsluttet sin spillerkarriere i 1996, startet Maček å trene lag i hjemlandet Slovenia og tilbragte tre år i Østerrike, før han dro hjem igjen og trente Trebnje og Gorica.

I 2004 ble Maček tilbudt trenerjobben for den kuwaitiske klubben Kazam, hvor han ledet laget til cupfinalen allerede i sitt første år som hovedtrener.

Etter én sesong i Italia som trener for Conversano, returnerte Maček til Kuwait og klubben med samme navn.

Mačeks suksess i persiabukta gjorde at han ble tilbudt jobben som landslagssjef for Bahrain, hvor han ledet landslaget til en 6.-plass under Asiamesterskapet i 2008 og til seier i Arabian Gulf Cup i 2009.

Han tok deretter over klubblaget Al-Ahli fra Manama, hvor Maček vant den bahrainske liga, cup og supercup i 2009, før han tok tilbake treneransvaret for det bahrainske landslaget.

Maček sørget, etter bare seks måneders som trener, for at det iranske herrelandslaget tok sølvmedalje under Asialekene 2010 i Guangzhou i Kina, etter å ha tapt finalen 32–28 mot Sør-Korea.

Han fikk deretter ansvaret for det qatarske herrelandslaget, som han blant annet ledet til sølvmedalje under Asiamesterskapet 2012, etter å ha tapt finalen 23–22 mot Sør-Korea. Andreplassen sørget for at Maček kvalifiserte Qatar til Håndball-VM 2013, hvor de kun slo Chile og måtte gi tapt mot Saudi-Arabia i kampen om 19.-plassen.

Samtidig som han var landslagssjef for Qatar, var Maček trener for klubblaget El-Jaish, som han ledet til seier i Emir's cup i 2012.

Maček returnerte som landslagssjef for det iranske herrelandslaget etter at de hadde vunnet bronsemedalje under Asiamesterskapet i 2014, som samtidig kvalifiserte Iran til Håndball-VM 2015 i Qatar.

Under Asialekene 2014 i Incheon i Sør-Korea ledet Maček Iran til en bronsefinale, som de tapte 28–25 mot Bahrain.

Meritter
--------

 

|  |  |  |
| --- | --- | --- |
| Bahrain
* Asiamesterskapet:
	+ 6.-plass 2008

  | Iran
* Asialekene:
	+ 2Sølv Sølv 2010
	+ 4.-plass 2014

  | Qatar
* Asiamesterskapet:
	+ 2Sølv Sølv 2012
* Håndball-VM:
	+ 20.-plass 2013

  |

Referanser
----------

1. 1 2 3 4 5 6 7  «Iranian coach Borut Macek – a well-known face in Arab handball» **(engelsk)**. Det internasjonale håndballforbundet. Besøkt 20. januar 2015.
2. 1 2  «Maček returns to coach Iranian men's handball team» **(engelsk)**. insidethegames.biz. 6. mars 2013. Besøkt 20. januar 2015.

| * v
* d
* r
Qatars tropp – Håndball-VM 2013 |
| --- |
| 
* 4 Hassan Mabrouk
* 5 Mustafa Alsaltialkrad
* 6 Hamad Madadi
* 7 Abdulla Ramazan
* 8 Wajdi Sinen
* 11 Ahmed Abdelhak
* 12 Mohsin Yafai
* 13 Eldar Memišević
* 14 Bassel Alrayes
* 15 Hamad Alhajri
* 17 Abdulrazzaq Murad
* 18 Yousef Almaalem
* 19 Sahbi Aziza
* 21 Charafeddine Boumendjel
* 24 Ahmed Morgan
* 25 Amine Khedher
* 27 Mahmoud Osman
* Landslagstrener: Borut Maček

 | Flagget til Qatar |

| * v
* d
* r
Irans tropp – Håndball-VM 2015 |
| --- |
| 
* 2 Mojtaba Heydarpour
* 3 Mohammadreza Rajabi
* 4 Milad Masaeli
* 6 Sajad Esteki
* 7 Pouya Norouzinezhad Gharehlou
* 8 Seyed Alireza Mousavi
* 9 Mahdi Bijari
* 10 Allahkaram Esteki
* 17 Mojtaba Karamian
* 18 Ehsan Abouei
* 20 Amin Kazemi
* 22 Sajad Nadri
* 23 Saeid Heidarirad
* 24 Afshin Sadeghi
* 26 Mohsen Babasafari Renani
* 36 Jalal Kiani
* 87 Omid Sekenari
* 89 Saeid Barkhordari
* Landslagstrener: Borut Maček

 | Flagget til Iran |